Jón Axel Guðmundsson hefur átt góðu gengi að fagna í Davidson-háskólanum . mbl.is / Kristinn Magnússon Jón Axel Guðmundsson , landsliðsmaður í körfuknattleik , hefur verið tilnefndur fyrir kjörið á besta leikmanninum í bandaríska háskólakörfuboltanum á þessu tímabili en skólinn hans , Davidson , skýrði frá þessu á Twitter . Verðlaunin sem sigurvegarinn í kjörinu fær eru kennd við Oscar Robertsson , sem fyrstur hlaut þau árið 1959 . Í fyrra hlaut þau Zion Williamson sem var valinn fyrstur í nýliðavali NBA í sumar og leikur nú með New Orleans Pelicans . Margir af bestu körfuboltamönnum sögunnar hafa hlotið verðlaunin , svo sem Michael Jordan , Kareem Abdul-Jabbar og Larry Bird . Alls eru 46 leikmenn tilnefndir en Jón Axel hefur verið í stóru hlutverki í liði Davidson háskólans og er á fjórða og síðasta ári í skólanum . Hann var valinn besti leikmaður Atlantic 10 deildarinnar á síðasta tímabili . Það eru samtök bandarískra körfuboltafréttamanna sem standa að kjörinu og birta listann sem má sjá hér .